Reisebricht # 25   29.09/2007   Canberra       Obwohl eus vo verschiedenste Reisende immer wider gseit  worde isch: Canberra isch langwilig, das ischs nid Wert u.s.w." simer eus einig gsi, dass mr dHauptstadt sicher au wennd gseh. Also hemmer eus am Morge frueh in Bus gsetzt fuer e 3 Stuendigi Fahrt ins Australian Capital Territory. Das isch e Staat wome vor rund hundert Johr gruendet und eifach e chlini Stadt usem Bode gstampft het. Uf halbem Weg zwuesche Sydney und Melbourne, will die sich nid haen chöne einige wer dHauptstadt wird.   Womer dört acho si hemmer grad gmerkt dassd  Temperature do in dr nöchi vo de snowy mountains" chli tiefer sin als sunscht. Also simer zerscht grad mol go es Jäggli fuere Chnopf go chaufe. So simer denn durch das härzige Städli gwatschlet. Zurzyt isch do grad e riiesigi Bluemeustellig gnannt Floriade". Das simer denn natuerlich go aluege. Und das isch atemberaubend gsi! Aber lueged am beschte dBilder ah. Elei wege dem het sich de Usflug also scho lang glohnt! Also ich glaub eusi Mamis hete mr chum meh weg brocht vo dört.=)   Noch e paar Stund in dere Bluemepracht simer denn zum riesige Parlamentsgebäude. (Das isch vor knapp 20 Johr fuer 1.2 Miliarde baut worde!!!) Aber das gseht me em au ah. Sisch wirklich faszinierend..es riiese Gländ..super moderni Architektur..inne seehr nobel. Was auno zsäge isch, sHus isch gröste Teils mit schönstem Rase Überdacht..dört cha me denn also uebr de Choepf vo dene Politiker ufem Rase ume turne. Sisch uf jede Fall sehr friedlich und offe. Me cha au wirklich alles go aluege dinne.   Noch dene viele Idruek simer denn zobe zfride in Bus gstiege. Shet sich also sehr glohnt.